खेल निदेशालय उत्तर प्रदेश के तत्वावधान में यहां पहली बार आयोजित होने जा रही अखिल भारतीय फुटबाल प्रतियोगिता का उद्घाटन मैच रीजनल स्टेडियम में दिन में दो बजे से ल्यूकास एकेडमी केरल व संयुक्त छात्रावास उत्तर प्रदेश के बीच खेला जाएगा। प्रदेश के खेलकूद एवं युवा कल्याण मंत्री चेतन चौहान बतौर मुख्य अतिथि प्रतियोगिता का उद्घाटन करेंगे। समापन अवसर पर मुख्यमंत्री योगी आदित्यनाथ मुख्य अतिथि होंगे। प्रतियोगिता में देश की शीर्ष 12 टीमें भाग ले रही हैं। पहले दिन मैदान पर उतरने वाली दोनों टीमें गोरखपुर पहुंच चुकी हैं।